আলীকদমে খালেদা জিয়ার রোগমুক্তি কামনায় মিলাদ ও দোয়া মাহফিল অনুষ্ঠিত

সুশান্ত কান্তি তঞ্চঙ্গ্যা, আলীকদম;

বিএনপি চেয়ারপার্সন ও সাবেক প্রধানমন্ত্রী বেগম খালেদা জিয়ার রোগমুক্তি কামনায় বান্দরবানের আলীকদমে মিলাদ ও দোয়া মাহফিল অনুষ্ঠিত হয়েছে।

শুক্রবার (৫ ডিসেম্বর) বিকেল সাড়ে ৪টায় আলীকদম আদর্শ সরকারি প্রাথমিক বিদ্যালয় মাঠে বান্দরবান জেলা বিএনপির সাবেক সহ-সভাপতি ও আলীকদম উপজেলা পরিষদের সাবেক চেয়ারম্যান মো. আবুল কালামের উদ্যোগে এ দোয়া মাহফিল অনুষ্ঠিত হয়।

দোয়া পরিচালনা করেন আলীকদম আজিজিয়া ফয়জুল উলুম মাদ্রাসার মুফতি শফিউল আলম। এসময় উপস্থিত ছিলেন আলীকদম উপজেলা বিএনপির সাবেক সহ-সভাপতি আনছার আহমেদ, উপজেলা বিএনপির নেতা মাস্টার মনোঞ্জুর আলম, সাবেক ভাইস চেয়ারম্যান মোহাম্মদ রিটন, শ্রমিক দল, কৃষক দল, স্বেচ্ছাসেবক দল, ওলামা দল ও ছাত্রদলের নেতাকর্মীরা।

বক্তব্যে সাবেক চেয়ারম্যান আবুল কালাম বলেন, “গণতন্ত্রের মানসকন্যা বেগম খালেদা জিয়া দেশের স্বাধীনতা ও সার্বভৌমত্বের প্রতীক। তাঁর সুস্থতা আজ দেশের গণতন্ত্রকামী মানুষের প্রত্যাশা। তিনি শুধু বার্ধক্যজনিত রোগে ভুগছেন না, বরং বিগত সরকারের দীর্ঘদিনের রাজনৈতিক ও মানসিক নিপীড়নেরও শিকার।”

অনুষ্ঠানে বেগম জিয়ার দ্রুত সুস্থতা কামনা করে বিশেষ দোয়া করা হয়।