রাঙ্গামাটিতে ডাকা ৩৬ ঘণ্টার হরতাল প্রত্যাহার

সিবিএন ডেস্ক

রাঙ্গামাটিতে ডাকা ৩৬ ঘণ্টার হরতাল প্রত্যাহার করা হয়েছে। বৃহস্পতিবার (২০ নভেম্বর) দুপুরে হরতাল প্রত্যাহার করে নেন আন্দোলনকারীরা। তবে তাদের ৮ দফা দাবি আদায় না হওয়া পর্যন্ত আন্দোলন চলবে।

২১ নভেম্বর অনুষ্ঠিত হতে যাওয়া রাঙ্গামাটি জেলা পরিষদের অধীনে প্রাথমিক শিক্ষক নিয়োগ পরীক্ষা স্থগিতের ঘোষণার পর আন্দোলনকারীরা হরতাল প্রত্যাহারের এ সিদ্ধান্ত জানান। দ্রুত ৮ দফা দাবি মেনে নেয়ার আহ্বান তাদের। অন্যথায় কোটাবিরোধী ঐক্যজোট, সাধারণ শিক্ষার্থী ও সচেতন নাগরিকবৃন্দদের ব্যানারে কঠোর কর্মসূচি আসবে বলে হুঁশিয়ারি দিয়েছেন তারা।

আরও পড়ুন

সাত দেশের সাংবাদিকদের নিয়ে প্রশিক্ষণ কর্মশালায় ব্যাংকক গেছেন লিপু

উখিয়ার মাছকারিয়ার শাপলা বিল, পর্যটন স্পট হিসেবে বেড়ে চলছে জনপ্রিয়তা

এদিন সকাল থেকে হরতালের কারণে অচল হয়ে পরে রাঙ্গামাটি। বন্ধ হয়ে যায় দূরপাল্লার সকল যানবাহন। চলেনি শহর এলাকার যানবাহনও। সকল ধরনের ব্যবসা প্রতিষ্ঠানও বন্ধ দেখা যায়। বেশিরভাগ স্কুল, কলেজের পরীক্ষাও করা হয়েছিল স্থগিত। বন্ধ ছিল সকল নৌযোগাযোগ।

উল্লেখ্য, এই পরীক্ষাকে সামনে রেখে নানা অসঙ্গতি আর অনিয়মের অভিযোগ তুলে পরীক্ষা বন্ধসহ ৬ দফা দাবিতে বিভিন্ন কর্মসুচি পালন করছে আন্দোলনকারীরা।